b'\n_START_ARTICLE_\nPoiseuillov zakon\n_START_SECTION_\nPodobnost z elektri\xc4\x8dnim tokokrogom\n_START_PARAGRAPH_\nPoiseuillov zakon je analogen Ohmovemu zakonu, ki povezuje elektri\xc4\x8dni tok z napetostjo. Elektri\xc4\x8dnemu toku tu ustreza prostorninski pretok, napetosti tla\xc4\x8dna razlika, koeficient 8\xce\xb7 l / \xcf\x80r\xe2\x81\xb4 pa je viskozni upor, analogen elektri\xc4\x8dnemu uporu.\n_START_SECTION_\nUporaba\n_START_PARAGRAPH_\nPoiseuillov zakon je uporaben v hemodinamiki in hemoreologiji za opis toka krvi po kapilarah in venah, za opis toka zraka v plju\xc4\x8dnih alveolih, ipd.\n_START_SECTION_\nZgodovina\n_START_PARAGRAPH_\nV letu 1839 je prve sistemati\xc4\x8dne raziskave laminarnega toka nestisljivih viskoznih teko\xc4\x8din pri nizkih hitrostih opravil nem\xc5\xa1ki fizik Gotthilf Heinrich Ludwig Hagen._NEWLINE_Neodvisno od njega se je z raziskavami stacionarnega laminarnega toka viskoznih teko\xc4\x8din ukvarjal tudi francoski fizik in fiziolog Jean Louis Marie Poiseuille, ki je na osnovi svojih meritev iz leta 1838 v letih 1840 in 1846 izrazil izkustveno pridobljen zakon, danes znan kot Poiseuillov zakon._NEWLINE_Leta 1891 je L. R. Wilberforce raz\xc5\xa1iril Poiseuillov zakon na turbulentni tok na podlagi dela E. Hagenbacha.'